stanford-oval/wikipedia huggingface dataset:
עמנואל רקמן
ביוגרפיה

רקמן נולד באולבני שבניו יורק לרב דוד רקמן שהוסמך לרבנות מידי הגדולים שברבני ליטא וכיהן כרב בפאר רוקאוואי, ולינה, בתו של הגביר ישראל מנישביץ. למד תורה מאביו ובישיבה יוניברסיטי. למד משפטים באוניברסיטת קולומביה והוסמך כעורך דין. בנוסף לכך למד פילוסופיה. משנכנסה ארצות הברית למלחמת העולם השנייה התנדב לצבאה, וביקש לשרת כעורך דין, אולם שלטונות הצבא, שהכירו במחסור ברבנים צבאיים אורתודוקסיים, דרשו ממנו לשמש כרב והוא נעתר לבקשה. כרב צבאי בחיל האוויר של ארצות הברית הוא עשה נפשות ליהדות בקרב צעירים יהודים אמריקאים חילוניים והגיע לדרגת קולונל.
כיהן כפרופסור בישיבה יוניברסיטי שבעיר ניו יורק, מ-1946 שימש כרב בקהילת "שערי תפילה" בפאר-ראקאוואי שבניו יורק ובהמשך גם רבו של בית הכנסת שבשדרה החמישית שבמנהטן. היה נשיא מועצת הרבנים של ניו יורק ובהמשך גם נשיא מועצת הרבנים (האורתודוקסיים) של ארצות הברית (RCA).
בשנת 1956 השתתף במשלחת רבנים שבקרה במדינות מזרח אירופה ודווחה בהרחבה על היהודים במדינות השונות. היה פעיל בתנועה הציונית ובשנת 1966 צורף להנהלה הציונית.
בשנות החמישים של המאה העשרים הקים רקמן את אוניברסיטת בר-אילן בצוותא עם פרופסור פנחס חורגין. היה בחבר הנאמנים של האוניברסיטה מ-1955. בשנים 1977 עד 1986 היה נשיא האוניברסיטה ולאחר מכן נעשה נגיד האוניברסיטה, תפקיד בו שימש עד לסופו.
בשנות התשעים ניסה להקים בניו יורק בית דין שיתיר עגונות.
גישתו המחקרית, אותה גם יישם כמחנך, הייתה הימנעותו מפלפול מיותר, ונקיטתה של גישה ישירה של הבנת הסוגיה מתוך יסודותיה ההגיוניים. הוא שילב במחקרו את שלוש הדיסציפלינות אותן רכש בלימודיו: הלכה, משפט, ופילוסופיה ומיזגן לכדי מיקשה אחת בחוקרו את ההלכה היהודית. הוא הושפע עמוקות מהרב יוסף דוב סולובייצ'יק, בגישתו ההומניסטית, שהתאפיינה בשילוב מדע ותורה.
כיום פועל באוניברסיטת בר-אילן מרכז רקמן לקידום מעמד האשה ע"ש רות ועמנואל רקמן.
בשנת 1988 נמנה עם מדליקי המשואות בטקס פתיחת יום העצמאות ה-40 .
ספר יובל לכבודו

מחקרים בהלכה ובמחשבת ישראל מוגשים לכבוד הרב פרופ' מנחם עמנואל רקמן. הוצאת אוניברסיטת בר-אילן. העורך: משה בר, ירושלים, תשנ"ד.
ספריו

One man’s Judaism / by Emanuel Rackman, New York : Philosophical Library in association with Jewish Education Committee, .1970, New rev. ed. Jerusalem : Gefen Pub. House, 2000
Halakha in modern Jewish life : Proceedings of a symposium / Immanuel Jakobovits, Emanuel Rackman, Ephraim E. Urbach, New York : Memorial Foundation for Jewish Culture, 1974
Theocentricity in Jewish Law / Emanuel Rackman, Ramat-Gan : Bar-Ilan University, Dept. of Political Studies, Senator N.M. Paterson Chair in Cooperation with Jerusalem Center for Public Affairs, Center for Jewish Community Studies, 1980
גישות במלחמה בהתבוללות בארצות הברית בימינו, ירושלים : ספריית שזר - המכון ליהדות זמננו - האוניברסיטה העברית בירושלים, תש"ם.
יידיש און יידישקייט : זאמלבוך / רעדאקציע-קאלעגיע - עמנואל ראקמאן ואחרים, תל אביב : וועלטראט פאר יידיש, תשמ"ו 1986.
היהדות של יחיד : דת, דעת וחרות, ירושלים : גפן, תשמ"ט 1988.
לקריאה נוספת

עודד שרמר, "בית-הספר על-פי "היהדות של יחיד" : עיון בהגותו של רקמן", מחקרים בהלכה ובמחשבת ישראל (תשנד 1994) 47-63.
חיים מנחם לויטס, "גישתו של פרופ’ עמנואל רקמן להלכה", מחקרים בהלכה ובמחשבת ישראל (תשנד 1994) 65-69.
הערות שוליים

↑  היחיד והציבור, חרות, 1 במאי 1953
↑  משלחת רבנים מארה"ב הורשתה לבקר ברוסיה, מעריב, 14 במאי 1956
↑  ברומניה - חופש דת מוחלט, מעריב, 5 בספטמבר 1956
↑  דמות חדשה להנהלה הציונית, מעריב, 19 בינואר 1966
↑  פרופ' רקמן נשיא בר אילן, דבר, 3 במרץ 1977
↑  שנים עשר המדליקים, מעריב, 20 באפריל 1988
| --- | --- |
בקרת זהויות :  NLI: 987007274401505171  PLWABN: 9810683086605606  BnF: cb16090021t (data)  CiNii: DA15919932  GND: 103413642  ISNI: 0000 0000 8082 7710  LCCN: n83045124  NSK: 000761686  NTA: 067633986  RERO: 02-A025597518  SNAC: w6qc114q  SUDOC: 059940301  VIAF: 2881173   WorldCat (עם VIAF): 2881173
עקרון הכפל

עקרון הכפל הוא עיקרון יסודי בקומבינטוריקה המופיע בצורות שונות בתחומים רבים במתמטיקה. העיקרון קובע כי בעבור שתי קבוצות, אם בראשונה יש  \ nאיברים ובשנייה  \ mאיברים, אז במכפלה קרטזית שלהן יש  \ n\times mאיברים.
קבוצת המכפלה הקרטזית מספר העצמים בקבוצה המורכבת מכל הזוגות האפשריים של עצם אחד מן הקבוצה הראשונה ועצם שני מן הקבוצה השנייה (מכפלה קרטזית) שווה למכפלה  \ n\times m.
קומבינטוריקה

רקע: מכפלה קרטזית היא קבוצת זוגות סדורים שרכיביהם מגיעים משתי קבוצות, לא בהכרח שונות. קבוצת המכפלה הקרטזית מורכבת מכל הזוגות האפשריים של עצם אחד מן הקבוצה הראשונה, ועצם שני מן הקבוצה השנייה.
בניסוח פורמלי, עקרון הכפל קובע כי אם בקבוצה סופית  \ Aיש  \ n איברים, ובקבוצה סופית  \ Bיש  \ m איברים, אז במכפלה הקרטזית  \ A\times B יש  \ n\cdot m איברים.
ניתן להוכיח את עקרון הכפל באינדוקציה בהסתמך על הגדרת הכפל במערכת פאנו ועל עקרון החיבור (הקובע כי מספר האיברים באיחוד של שתי קבוצות זרות שווה לסכום מספר האיברים בכל אחת).
לדוגמה קלף משחק סטנדרטי (שאינו ג'וקר) מוגדר על ידי צורה מבין הצורות ♠, ♣, ♥, ♦ ומספר מבין המספרים 1-13. לכן מספר הקלפים בחפיסה (ללא קלפי ג'וקר) הוא מספר הצורות כפול מספר המספרים: 4×13=52.
באינדוקציה מכלילים את עקרון הכפל למספר כלשהו של קבוצות. אם מספר האיברים בקבוצות  \ A_{1},A_{2},\ldots ,A_{n} הוא  \ m_{1},m_{2},\ldots ,m_{n} בהתאמה, אז מספר האיברים ב- \ A_{1}\times A_{2}\times \ldots \times A_{n} הוא  \ \prod _{i=1}^{n}m_{i}. מקרה פרטי חשוב הוא כאשר הקבוצות במכפלה כולן זהות, אז מספר האיברים במכפלה הקרטזית הוא  \ m^{n}. המשמעות הקומבינטורית היא שמספר הדרכים לסדר עם חזרות  n עצמים בשורה, כאשר הם נבחרים מתוך  m עצמים, היא  \ m^{n}. תוצאה נוספת הנובעת מעקרון הכפל היא שמספר הדרכים לסדר  n עצמים בשורה בלי חזרות היא  \ n!(ראו עצרת).
תורת הקבוצות

בתורת הקבוצות משתמשים בעקרון הכפל כדי להגדיר פעולת כפל בין עוצמות. עוצמות סופיות הן מספרים טבעיים ולכן המכפלה שלהן תואמת את עקרון הכפל. לכן טבעי להכליל את עקרון הכפל כך שיגדיר גם מכפלה בין עוצמות אינסופיות:  |A|\cdot |B|:=|A\times B|. הגדרה זו אינה תלויה בבחירת נציגים.
בהכללה, המכפלה של קבוצה כלשהי של עוצמות מוגדרת לפי:  \prod _{i\in I}|A_{i}|:={\biggl |}\prod _{i\in I}A_{i}{\biggr |}
שטח מלבן

ניתן לחלק מלבן שהאורך והרוחב שלו הם מספרים טבעיים למספר טבעי של ריבועי יחידה. לפי עקרון הכפל מספר הריבועים שווה למכפלת אורך המלבן ברוחבו. אם מוסכם ששטחו של ריבוע יחידה הוא 1, ניתן להגדיר כי שטחו של מלבן כזה שווה למכפלת אורכו ברוחבו. באמצעות חשבון אינפיניטסימלי ניתן להכליל את התוצאה לכל מספר ממשי ולקבל כי שטחו של מלבן כלשהו שווה שמכפלת האורך ברוחב. באמצעות אינטגרל לבג הדבר מאפשר להגדיר את שטחה של צורה דו-ממדית (או באופן כללי את המידה של צורה n-ממדית) בהסתמך על הגדרת שטחו של ריבוע היחידה ומידת לבג בלבד.
ראו גם

תלות (הסתברות)
פיטר טרוורס

| --- | --- |

 לידה:  המאה ה־20 ארצות הברית 
 מדינה:  ארצות הברית ארצות הברית
 השכלה:  אוניברסיטת ניו יורק 
 קישורים חיצוניים
 פייסבוק:  peter.travers.movies
 טוויטר:  petertravers
 
פיטר טרוורס (באנגלית: Peter Travers) הוא מבקר קולנוע, עיתונאי ומגיש טלוויזיה אמריקאי, שכתב עבור "פיפל" ועבור "רולינג סטון". טרוורס מארח את תוכנית הראיונות הקולנועית "Popcorn with Peter Travers" בחדשות ABC (אנ').
ביוגרפיה

לטרוורס תואר שני באמנויות באנגלית מאוניברסיטת ניו יורק.
הוא הצטרף ל"רולינג סטון" בשנת 1989, לאחר תקופה של ארבע שנים שבה כתב עבור "פיפל". על פי eFilmCritic.com, טרוורס הוא מבקר הקולנוע שביקורות שלו מופיעות בפרסומות בתדירות הגבוהה ביותר. הוא הפגין זלזול רב בבמאים מסוימים, ובמיוחד במייקל ביי וסרטיו.
טרוורס מגיש האירועים של מבקרי הקולנוע של ניו יורק, אירועי הקרנה ודיונים בשידור חי. הוא גם מארח את התוכנית "Popcorn with Peter Travers", שבה הוא מראיין שחקנים ובמאים על הפרויקטים האחרונים שלהם ועל חייהם.
הערות שוליים

↑  "Peter Travers Official Biography". ABC News. אורכב מ-המקור ב-12 ביוני 2018. {{cite news}}:  (עזרה)
↑  "New York Film Critics Circle: Peter Travers". New York Film Critics Circle. אורכב מ-המקור ב-27 באפריל 2006. נבדק ב-3 באפריל 2010. {{cite web}}:  (עזרה)
↑  Childress, Erik. "Criticwatch 2008 - The Whores of the Year". eFilmCritic.com. נבדק ב-20 באפריל 2020. {{cite web}}:  (עזרה)
↑  Childress, Erik. "Criticwatch 2009 - The Whores of the Year". eFilmCritic.com. נבדק ב-20 באפריל 2020. {{cite web}}:  (עזרה)
↑  "Rolling Stone review of Pain and Gain". "The four words that can chill this movie critic to the bone are: Directed by Michael Bay".
↑  "NY Film Critics Series". Nyfilmcriticsseries.com. אורכב מ-המקור ב-2015-04-02.
↑  "Popcorn". ABC News (באנגלית). נבדק ב-2020-04-20.
| --- | --- |
בקרת זהויות :  NLI: 987007444035005171  GND: 1144536103  ISNI: 0000 0001 1904 7560  LCCN: n86012340  VIAF: 13784476   WorldCat (עם VIAF): 13784476
פופ רוסי

פופ רוסי הוא שם קולקטיבי לכל התוצרים המוזיקליים הפופולריים של רוסיה והאסטרדה דוברת הרוסית מחבר המדינות והמדינות הבלטיות. הפופ הרוסי כולל שירים בשפה הרוסית, שפות חבר המדינות, וגם (לעיתים קרובות יותר) בשפות אחרות בעולם. זרים שאינם מכירים את רוסיה וברית המועצות לרוב לא מבחינים בין מוזיקת פופ סובייטית, מוזיקת פופ בשפות רוסיות, מוזיקת פופ רוסית ובין מוזיקת פופ דוברת רוסית, אם כי מושגים אלה אינם זהים.
היסטוריה ורקע

ז'אנר מוזיקת הפופ שהופץ ברוסיה המודרנית ובמדינות חבר העמים החל את התפתחותו עוד בימי ברית המועצות לשעבר ושונה במקצת מז'אנרים דומים בחלקים אחרים של העולם, גם במערב וגם במזרח. הפופ הסובייטי נבדל ממוזיקת הפופ האמריקאית והבריטית במספר מאפיינים: הליריות הרבה יותר של הפופ הסובייטי, היעדר רקע מיני בשירים, טאבו על השימוש בקללות, צנזורה, בהירות רבה יותר בביטוי הטקסט, ופחות שימוש בחידושים טכנולוגיים בהפקת השירים (לעיתים קרובות בשל היעדר טכנולוגיית המוזיקה המתקדמת במדינה). ז'אנרים מסוימים של מוזיקה בברית המועצות נאסרו או נשלטו בחוזקה (פאנק רוק, ג'אז) בגלל חששות מתעמולה פוליטית, בעוד ז'אנרים אחרים לא נפוצו כלל בגלל הרקע התרבותי והאתני השונה, ולכן הם לא השפיעו על מוזיקת הפופ הסובייטית. כתוצאה מכך התברר שמוזיקת הפופ הסובייטית קרובה יותר למוזיקת הפופ המסורתית, הנפוצה במדינות רומיות - כמו איטליה וצרפת. ועם זאת, בסך הכל, הסגנון והפורמט הכללי של השירים, כמו גם המלודיות האופייניות, היו בעלי אופי מערב-אירופאי מסורתי ונבדלו מהמוזיקה המכונה אוריינטלית.
שוק המוזיקה בשפה הרוסית

שוק המוזיקה הפופולרית בשפה הרוסית החל להתפתח יחד עם ההשפעה הגוברת של ברית המועצות על הבמה העולמית. בנוסף ל-300 מיליון אזרחי ברית המועצות שחיו על 13% משטח העולם בשנת 1990, מוזיקת הפופ הסובייטית זכתה להפצה מסוימת במדינות ברית ורשה לשעבר, בעיקר באזורים הסלאביים (פולין, צ'כיה, סלובקיה, יוגוסלביה לשעבר ובולגריה, אך גם בהונגריה, סין, קובה). המרכז הבלתי מעורער ליצירת מוזיקת פופ בשפה הרוסית של אותה תקופה הייתה מוסקבה, ובמידה פחותה, סנט פטרבורג. לאחר התמוטטות ברית המועצות, רוסיה ממשיכה להיות המפיקה והצרכנית העיקרית של המוזיקה העולמית בשפה הרוסית, והדרישה למוזיקה ברוסית עדיין גבוהה בכמה מדינות עצמאיות שזה עתה נולדו, במיוחד באוקראינה ובבלארוס. מרכזים אזוריים חשובים של מוזיקת פופ עכשווית בשפה הרוסית כוללים, בנוסף למוסקבה, סנט פטרסבורג ובחלקה קייב (אוקראינה), הממוקדת גם בשוק דובר הרוסית. התמוטטות ברית המועצות ונפילת מסך הברזל, ההגירה ההמונית של תחילת שנות ה-90, הביאו להיווצרות של גולות דוברות רוסיות גדולות באיחוד האירופי, קנדה, ארצות הברית, אוסטרליה ואזורים אחרים, שם קיבלה האוכלוסייה המקומית את ההזדמנות להכיר מוזיקה בשפה הרוסית מז'אנרים שונים דרך האינטרנט, טלוויזיה לוויינית, מפיצים שונים, מוזיקה במועדוני לילה וכו'. מבצעים שאינם מרוסיה תורמים תרומה משמעותית למוזיקה הפופולרית הרוסית.
כרונולוגיה > שנות ה-60

מאז שהתפתחה לאחד מהשווקים הגדולים בעולם בראשית שנות ה-60, מיוצגת מוזיקת פופ בשפה הרוסית על ידי מבצעים כמו אדיתה פייכה, ולרי אובודזינסקי, מוסלים מגומאייב, להקות פויושציה גיטרי (אנ') ווסיוליה רביאטה.
כרונולוגיה > שנות ה-70

בשנות השבעים החלו את דרכם, ואז זכו לתהילה סופיה רוטרו, אלה פוגצ'ובה, ולרי לאונטייב. במקביל, ז'אנרים מערביים שונים (ג'אז, רוק וכו') החלו להשפיע על מוזיקת הפופ הרוסית בתקופה זו. אבל אפילו המוזיקה הסובייטית הפופולרית עצמה צוברת פופולריות רבה במזרח אירופה.
כרונולוגיה > שנות ה-80

בראשית שנות השמונים ניתן לראות התפתחות פנימית מיוחדת בשפה הרוסית מהתקופה הסובייטית. יצירות מוזיקליות רבות, כמו "לבנדה" (סופיה רוטרו), "מיליון ורדים" (אלה פוגצ'ובה), "דשא ליד הבית" (להקת "זמלניאה" (אנ')) שנוצרו בתקופה זו יהפכו להיות ספרי לימוד כמעט קלאסיים. זכו לתהילה: לריסה דולינה, אירינה אלגרובה, איגור טלקוב (אנ'), אלכסנדר סרוב, אירינה פונארובסקאיה (אנ'), לאימה ואיקולה, אלכסנדר מלינין, אלכסנדר בויינוב, פיליפ קירקורוב ואחרים.
בסוף שנות ה-80 יצרו הלהקות "לסקובי מאי" ו"מיראז'" השפעה חדשה על התפתחות מוזיקת הפופ הרוסית. הצלחה הייתה גם של סרגיי מינייב (רו') ששר שירים של אמנים מחו"ל. למרות תקופת הזוהר והפופולריות שלה, המוצרים המוזיקליים הרוסיים והסובייטים, שלא כמו אירופה וארצות הברית, פועלים ברובם בבידוד מהשוק, כלומר בתנאים של מסחור גרוע, היעדר פרסום מפותח בתקציב גדול וכו'. תנאים אלו השפיעו על כמה מהמאפיינים הסובייקטיביים שלו (כנות, קרבה לאנשים, ליריות רבה וכו'). במקביל, אלמנטים של תחרות היו קיימים בתוך הבמה, בעיקר ברמה האישית, ונוצרו חמולות משפחתיות עוצמתיות.
כרונולוגיה > שנות ה-90

בתחילת שנות ה-90, כאשר המדינה חווה משבר כלכלי ופוליטי חריף, הדבר השפיע גם על רמת ההפקה של מוזיקה בשפה הרוסית ותרבות הפופ. גם להקות רוק צברו פופולריות רבה בקרב הקהל הרוסי בתקופה זו. תקופה זו מאופיינת גם בהופעתם של אמנים ולהקות חדשות שהפכו פופולריים במיוחד בשנים שלאחר מכן.
כרונולוגיה > שנות ה-2000

סוף שנות התשעים ותחילת שנות האלפיים סימנו עלייה משמעותית בהשפעה של מוזיקה מן העולם, בעיקר מוזיקה אמריקאית, על סצנת המוזיקה הרוסית. בסוף שנות האלפיים נכנס השוק הרוסי של מוזיקת פופ לתקופת מעבר נוספת. בגלל ירידה רצינית במכירות בצורה של מדיה פיזית (ירידה במכירת תקליטורים - מה שמאפיין גם את התעשייה העולמית), מפיקים ואמנים רבים מבצעים הסבה למכירת מוזיקה דרך האינטרנט - בעיקר מה שמכונה סינגלים דיגיטליים.
אם בשנות התשעים ועד אמצע שנות ה-2000, עדיין נותרו מכירות האלבומים טובות, ובממוצע, האלבומים המובילים ביותר מכרו 1.5 מיליון עותקים ברוסיה.
עד שנת 2009 מכירות האלבומים ירדו משמעותית (המהדורות הבכירות ביותר של 2009: אלבום של הזמרת מקסים - "אודינוצ'קה", עם תפוצה של 50,000 עותקים, אלבום להקת רנטקי (רו') - "הגיע זמננו", שנמכר במחזור של 100 אלף עותקים והאלבום של גרגורי לפס - "מפל מים", שנמכר בקצת יותר מ-50 אלף עותקים). לעומת זאת, מכירות התוכן הדיגיטלי (סינגלים דיגיטליים, רינגטונים, רינגבקונים וכו') גדלו משמעותית. עם זאת, הבעיה העיקרית של השוק נותרה רמה גבוהה של פיראטיות (בתחום המדיה הפיזית - כ-70%, באינטרנט - כ-90%).
מאפיינים

אחד המאפיינים העיקריים של תעשיית הפופ הרוסית היא התפוצה הרחבה של  סיבובי הופעות, כמו גם קונצרטים קואופרטיביים של זמרים ברוסיה ובמדינות חבר העמים. בגלל גודלה העצום של המדינה, וגם בגלל העובדה שבשל הפיראטיות הרווחת למדי, הרווח ממכירת תקליטורים אינו מגיע לזמרים (מה שהופך את תעשיית הפופ הרוסית דומה למוזיקת פופ ערבית).
באזורים שונים ברוסיה קיימות קהילות מקומיות של מוזיקאי פופ שמבצעים מוזיקת פופ בשפות של עמי רוסיה, כמו טטרית, בשקירית, צ'ובשית וכו'.
הערות שוליים

↑  https://www.fluentu.com/blog/russian/learn-russian-with-music/
↑  Encyclopaedia of Contemporary Russian, books.google.com (באנגלית)
↑  https://www.bbc.co.uk/music/articles/178cff06-e9eb-4d7c-ae71-3afc900c8d40
אלה פוגצ'ובה, היא זמרת הפופ המצליחה ביותר בתולדות ברית המועצות.
ט.א.ט.ו., אחת מלהקות הפופ הרוסיות המצליחות ביותר בעולם.
פילוני (מוזיקאי)

| --- | --- |

 לידה:  8 בפברואר 1977 (בן 47)
 שם לידה:  דני קרק
 תקופת הפעילות:  מ-1995
 עיסוק:  פזמונאי, מלחין, מפיק מוזיקלי, מוזיקאי
 כלי נגינה:  גיטרה
 שיתופי פעולה בולטים:  שב"ק ס', מוקי, מוש בן ארי, קרן פלס, רוני דלומי, התקווה 6
דני קרק (נולד ב-8 בפברואר 1977), ידוע בשם הבמה פילוני, הוא פזמונאי, מלחין, מפיק מוזיקלי ומוזיקאי ישראלי.
קריירה

פילוני החל את דרכו ב-1995 כגיטריסט בלהקת הפאנק-היפ-הופ שב"ק ס'. ב-1997 הוציאה הלהקה את הלהיט "תתקעו בחצוצרה", יחד עם פישי הגדול, אותו כתב והלחין לצד חברי הלהקה. השיר הגיע בשיאו למקום הרביעי במצעד השבועי של רשת ג'. באוגוסט של אותה שנה, יצא אלבומם השני, "בעטיפה של ממתק", שזכה במעמד "אלבום פלטינה".
לאחר פירוק הלהקה, המשיך פילוני לעבוד בשיתוף פעולה עם סולנה מוקי. ב-2001, יצא אלבום הבכורה של מוקי, "שמע ישראל", שהפיק והלחין. מהאלבום בלט השיר "מדברים על שלום", שזכה בפרס אקו"ם לשיר השנה. ב-2005, הפיק גם את אלבומו השני של מוקי, "עוקף מלמעלה".
ב-2009 הפיק את אלבומו החמישי של מוש בן ארי, "תסתכל לי בעיניים". מהאלבום, בלט השיר "סתכל לי בעיניים", שהגיע לצמרת המצעד השבועי של רשת ג'. ב-2010 הלחין את השיר "אם לא עכשיו אז מתי" למילותיו של מוקי שהיה שיר הנושא של הסרט "ז'אטם איי לאב יו טרמינל".
ב-2013 הפיק את אלבומה הרביעי של קרן פלס, "איך שהשמש תזרח". האלבום הנפיק את הסינגלים "לייק וואנקה", "כלום לא טעים", "גם אני" ו-"רק שתבואי" שזכו להצלחה רבה במצעדי הפזמונים העבריים.
ב-2014 פתח יחד עם טכנאי הסאונד והמפיק לירון שפר והמוזיקאי עמית שגיא את אולפני "Jaffa Sound Arts" שביפו העתיקה.
ב-2015 הפיק את אלבומה החמישי של להקת הרגאיי הישראלית התקווה 6, "הכי ישראלי". באותה השנה, זכה בפרס אקו"ם על הישג השנה למעבד.
ב-2023 הפיק את אלבומה השמיני של התקווה 6, "שותפים לנצח".
הערות שוליים

↑  החברה לפיתוח יפו העתיקה, JAFFA SOUND ARTS, החברה לפיתוח יפו העתיקה, ‏יוני, 2014
| שב"ק ס' |
| --- | --- | --- |
מוקי • חמי‏ • מירו • נמרוד רשף • פילוני • פלומפי B • ג'יימס • דוידי
| אלבומי אולפן | שבק ס (1995) • בעטיפה של ממתק (1997) • הופעה בקריות 20.2.98 (1998) • כנען 2000 (2000) • בום קרנבל (2008) • פרה פרה (2012) |  |
| סרט תיעודי | נופל וקם בבימויו של ירון בן נון |  |
| אמנים והרכבים קשורים | חלוצי החלל • בויאקה • פישי הגדול • יוסי פיין • קוואמי • שחר סוויסה |  |
| --- | --- |
בקרת זהויות :  NLI: 987007312804405171  MusicBrainz: f218a7c7-0f42-41be-8de9-60d1e36be98a  VIAF: 298832754   WorldCat (עם VIAF): 298832754
פיטר טמין

| --- | --- |
אין תמונה חופשית
 לידה:  17 בדצמבר 1937 (בן 86) פילדלפיה, ארצות הברית 
 מקום לימודים:  המכון הטכנולוגי של מסצ'וסטס  מכללת סווארת'מור 
 מנחה לדוקטורט:  צ'ארלס פ. קינדלברגר 
 מוסדות:  המכון הטכנולוגי של מסצ'וסטס  אוניברסיטת קיימברידג' 
 תלמידי דוקטורט:  אליס ברזיס, Russell Theodore Roth, John Stephen Horning, Michael M. Weinstein, Elizabeth Jensen, Mark Edward Levonian, ברוס לואל קוטניק, Douglas Aziz Galbi, בריאן ו. רוברטס, John Elliot Johnson, ג'ון א. ג'יימס, כריסטינה רומר, סטפן דקניו, ריצ'ארד פול היידל, Donald Ratajczak, פיליפ פרידמן, סטיבן ניל ויגינס, דייוויד סטיוראט סטרן, סטיבן קולט 
 פרסים והוקרה:  מלגת גוגנהיים  עמית האקדמיה האמריקאית לאמנויות ולמדעים 
 
פיטר טמין (אנגלית: Peter Temin; ב-17 בדצמבר 1937) הוא כלכלן והיסטוריון כלכלי יהודי אמריקאי, המשמש כפרופסור במחלקה לכלכלה ב-MIT.
אודות

טמין נולד בפילדלפיה למשפחה יהודית. הוא סיים תואר ראשון בכלכלה בהצטיינות מ- Swarthmore College בשנת 1959 ואחר כך השלים תואר דוקטור בכלכלה באוניברסיטת MIT בשנת 1964. הוא לימד בMIT, בשנת 1967 מונה לפרופסור חבר, בשנת 1970 מונה לפרופסור מן המניין, בין השנים 1985 ל-1986 לימד באוניברסיטת קיימברידג', בין השנים 1990 ל-1993 עמד בראש המחלקה לכלכלה ב-MIT, ובשנת 1993 מונה כ-Elisha Gray II Professor of Economics. בשנת 2002 הוענקה לו מלגת גוגנהיים. בשנת 2009 יצא לגמלאות.
הוא תרם תרומה משמעותית להבנה הכלכלית של התקופה שבין מלחמות העולם ותפקידו של תקן הזהב. בשנת 1999 הוא פרסם ספר על תפקיד האליטות בכלכלה שכתב ביחד עם אליס ברזיס.
הוא אחיו של הווארד טמין, גנטיקאי חתן פרס נובל לרפואה לשנת 1975.
מספריו

Iron and Steel in Nineteenth Century America: An Economic Inquiry. Cambridge: M.I.T. Press, 1964.
The Jacksonian Economy. New York: W.W. Norton, 1969.
The New Economic History (ed.). Penguin Books, 1972.
Causal Factors in American Economic Growth in the Nineteenth Century. London: Macmillan, 1975.
Did Monetary Forces Cause the Great Depression? New York: W.W. Norton, 1976.
Reckoning with Slavery. New York: Oxford University Press, 1976 (with Paul David, Herbert Gutman, Richard Sutch, and Gavin Wright).
Taking Your Medicine: Drug Regulation in the United States. Cambridge: Harvard University Press, 1980.
The Fall of The Bell System: A Study in Prices and Politics. New York: Cambridge University Press, 1987.
Lessons from the Great Depression. Cambridge: MIT Press, 1989.
Inside the Business Enterprise: Historical Perspectives on the Use of Information (ed.). Chicago: University of Chicago Press, 1991.
Industrialization in North America (ed.), Vol. 6 of R. A. Church and E. A. Wrigley (eds.), The Industrial Revolutions. Oxford: Blackwell, 1994.
The European Economy Between the Wars. Oxford: Oxford University Press, 1997 (with
Charles Feinstein and Gianni Toniolo), translated into Italian as L'economia europea trale due guerre (Laterza, Roma-Bari 1998).
Learning by Doing in Markets, Firms, and Nations (eds.). Chicago: University of Chicago Press, 1998 (with Naomi R. Lamoreaux and Daniel M. G. Raff).
Elites, Minorities, and Economic Growth (eds.). Amsterdam: Elsevier, 1999 (with Elise S. Brezis).
Engines of Enterprise: An Economic History of New England (ed.). Cambridge: Harvard University Press, 2000.
The World Economy Between the Wars. Oxford: Oxford University Press, 2008 (with [Charles Feinstein and] Gianni Toniolo).
Reasonable Rx: How to Lower Drug Prices. Upper Saddle River, NJ: FT Press, 2008 (with Stan Finkelstein).
עמותת מגדלור

| --- | --- |
 
 פעילות:  מוסד ללא כוונת רווח
 מדינה:  ישראל
 מטה הארגון:  ירושלים 
 מייסדים:  אורי גיזברי ועמרי ברזילי
 יושב ראש:  רן תושיה
 עובדים:  כ-70 מנהלי תוכניות. כ-200 מנחים בתוכניות השונות
 תקופת הפעילות:  2008–הווה (כ־16 שנים)
 נוצר מתוך:  קורס חובלים
 מוטו:  "חובלים למען חובלים למען המדינה"
 www.hovlim.com
 
עמותת מגדלור היא ארגון המאגד את בוגרי ובוגרות קורס חובלים של חיל הים במטרה לפתח ולהעצים בוגרי חובלים לדורותיהם למען החברה בישראל.
יו"ר העמותה הוא רן תושיה.
מטרות ופעילויות

הארגון יוזם ומנהל מספר של תוכניות ופרויקטים למען החברה בישראל, למען חיזוק קהילת החובלים ולמען לוחמי זרוע הים.
העמותה עושה שימוש בידע ובניסיון של הבוגרים, ביניהם מייסדי חברות, שותפים ומנהלים בכירים במגזר הפרטי והציבורי, תוך הדגשת ערכי קצין הים: מקצועיות, מצוינות ועבודת צוות.
מטרות ופעילויות > פעילות לפיתוח הבוגרים

העמותה מנהלת את רשת הנטוורקינג דרך מספר של פלטפורמות שיווק ודיוורור: קבוצת פייסבוק, אפליקציה, ניוזלטר חודשי, קבוצת ווטסאפ ודפי אינסטגרם ו-LinkedIn. כ-2500 חובלים אשר חשופים ולוקחים חלק בפעילויות העמותה השונות. רשת הקשרים הפנימית מהווה תמיכה עבור כל חובל. וכוחה ועוצמתה פתוחים לכל בוגר.
העמותה מנהלת מגוון רב של קבוצות ספורט ופנאי שנפגשות כל שבוע החל מכדורגל, כדורסל, טניס, כדורעף, גלישה, קבוצת הפלגות.
העמותה מנהלת פורומים מקצועיים שונים במגוון תחומים כדי שכל חובל יוכל למצוא את המקום הייחודי עבורו.
מטרות ופעילויות > פעילות למען החברה בישראל

העמותה מקיימת תוכניות ייעוץ והדרכה שונות עבור החברה בישראל במגוון פלחי אוכלוסייה שונים. תוכניות עבור שילוב חרדים בהיי טק, שילוב ותמיכה בסטודנטים ממעמד סוציו-אקונומי נמוך, נוער בסיכון, לוחמים משוחררים מחיל הים וחיילים בודדים.
עמותת מגדלור חברה לאייסף - הקרן הבינלאומית לחינוך, וחברי מגדלור משמשים חונכים לסטודנטים ולבוגרים של אייסף, ומעניקים להם הדרכה בצומת משמעותי בחייהם.
פרויקט משותף של מגדלור ועמותת "זיו נעורים" שנעשה בקיץ 2020. בעקבות משבר הקורונה והמצוקה בקרב עמותות ברחבי הארץ. עמותת מגדלור נרתמה לליווי נוער התוכנית התקיימה בפעילות של גלישת גלים בחוף נתניה.
עמותת מגדלור מלווה את קרן מושל החל מהקמתה לפני מספר שנים. העמותה מקיימת ארבע תוכניות שונות עבור הקרן:
מושל קריירה- עבור בוגרי התוכנית שנמצאים בצומת דרכים משמעותית בחייהם.
מושל רפואה- בוגרי קורס חובלים רופאים מלווים סטודנטים לרפואה.
מושל ניהול- בוגרי קורס חובלים בכירים מלווים מנהלים מקהילת הבוגרים של מושל.
תוכנית "טבילה ראשונה"- בוגרי קורס חובלים מלווים סטודנטים בשנתם האחרונה לתואר.
מטרות ופעילויות > סיוע למשרתים

העמותה מנהלת צוות קריירה אשר עוזר לכל חובל באשר הוא במציאת עבודה.
בנוסף כל חובל שמשתחרר יכול להתחיל את תוכנית "קסנון", תוכנית בה כל חובל מקבל חובל בוגר ותיק יותר שמלווה אותו ומסייע לו בקבלת החלטות חשובות לקראת היציאה לאזרחות.
בנוסף העמותה מקיימת תוכניות חניכה שונות גם לחובלים אשר נמצאים בשלב מתקדם בקריירה אך מחפשים חיזוקים, ונמצאים בתקופה של שינויים המחייבים קבלת החלטות משמעותיות.
גלריה

תוכנית קסנון היא תוכנית חניכה לכל בוגר/בוגרת קורס חובלים במעמד השחרור. התוכנית נועדה לסייע לבוגרים להשתלב בחיים האזרחים בכל ההיבטים.
עמותת מגדלור חונכת את הסטודנטים והבוגרים של קרן "אייסף" ומעניקה להם הדרכה בצומת משמעותי בחייהם.
מפגש של בוגרי תוכנית "מושל" יחד עם בוגרי קורס חובלים, פברואר 2020.
תלמידי אורט אשדוד מודים לעמותת מגדלור על תרומת מסיכות מרץ 2020.
בוגרי קורס חובלים מלווים לוחמים שזה עתה השתחררו משירות ביחידות חיל הים, אפריל 2020.
פרויקט משותף של מגדלור ועמותת "זיו נעורים" בנתניה פעילות ימית של גלישת גלים, קיץ 2020.
קבוצת ספורט של העמותה, יולי 2020.
ראו גם

עמותת חיל הים
הערות שוליים

↑  פרויקט מגדלור באתר קרן אייסף, פסח 2019
פיטר טילברי

| --- | --- |
אין תמונה חופשית
 לידה:  20 באוקטובר 1945 (בן 78) רדרות', הממלכה המאוחדת 
 מדינה:  הממלכה המאוחדת 
 פרופיל ב-IMDb
 
פיטר טילברי (באנגלית: Peter Tilbury; ‏ נולד ב-20 באוקטובר 1945 ברדרות', קורנוול, אנגליה) הוא שחקן, מחזאי ותסריטאי בריטי.